ชินวรณ์ บุณยเกียรติ

ดร. ชินวรณ์ บุณยเกียรติ (เกิด 18 ธันวาคม พ.ศ. 2499) อดีตรัฐมนตรีว่าการกระทรวงศึกษาธิการ ในรัฐบาลอภิสิทธิ์ เวชชาชีวะ อดีตสมาชิกสภาผู้แทนราษฎรจังหวัดนครศรีธรรมราช อดีตประธานคณะกรรมการประสานงานพรรคร่วมรัฐบาลอภิสิทธิ์ เวชชาชีวะ และอดีตรองหัวหน้าพรรคประชาธิปัตย์

**ประวัติ**
ชินวรณ์ เกิดเมื่อวันที่ 18 ธันวาคม พ.ศ. 2499 ที่อำเภอบางขัน จังหวัดนครศรีธรรมราช เป็นบุตรนายช้น นางพริ้ง บุณยเกียรติ ด้านครอบครัวสมรสกับนางจิรารัตน์ บุณยเกียรติ มีบุตรทั้งหมด 4 คน คือ พันเอกวรยุทธ บุณยเกียรติ รองผู้อำนวยการกองการข่าวกองทัพภาคที่ 4, ปุณณ์สิริ บุณยเกียรติ กรรมการบริหารพรรคประชาธิปัตย์, ชุตินธร บุณยเกียรติ กำนันตำบลช้างกลาง ภรรยาก้องเกียรติ เกตุสมบัติ สมาชิกสภาผู้แทนราษฎรนครศรีธรรมราช เขต 8 และอาณดา บุณยเกียรติ (เดิมชื่อ: อรชุณห์) มีน้องชายคือ พิชัย บุณยเกียรติ อดีตนายกองค์การบริหารส่วนจังหวัดนครศรีธรรมราช
ด้านการศึกษาสำเร็จการศึกษาระดับปริญญาตรี สาขารัฐศาสตร์การปกครอง จากมหาวิทยาลัยรามคำแหง ปี พ.ศ. 2525 ระดับปริญญาโท สาขาบริหารการศึกษา จากมหาวิทยาลัยทักษิณ และระดับปริญญาเอก

**การทำงาน**
ชินวรณ์ เข้าสู่การเมืองโดยการเป็นสมาชิกสภาผู้แทนราษฎรจังหวัดนครศรีธรรมราช 9 สมัย (พ.ศ. 2535/1, 2535/2, 2538, 2539, 2544, 2548, 2550, 2554 และ 2562) ได้รับแต่งตั้งให้ดำรงตำหน่งสำคัญในการเมืองหลายตำแหน่ง อาทิ เลขานุการคณะกรรมาธิการกิจการเยาวชน สตรีและผู้สูงอายุ เลขานุการรัฐมนตรีว่าการกระทรวงการต่างประเทศ เลขานุการรัฐมนตรีว่าการกระทรวงศึกษาธิการ เลขานุการรัฐมนตรีช่วยว่าการกระทรวงเกษตรและสหกรณ์ โฆษกคณะกรรมาธิการวิสามัญพิจารณาร่างพระราชบัญญัติงบประมาณรายจ่าย ประจำปีงบประมาณ 2538, 2546 และ 2547 รองประธานคณะกรรมาธิการการติดตามการบริหารงบประมาณปี พ.ศ. 2539, 2544-2547 
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค ได้รับเลือกให้ดำรงตำแหน่งนายทะเบียนพรรคประชาธิปัตย์ ต่อมาในปี พ.ศ. 2554 ได้รับเลือกให้ดำรงตำแหน่งเหรัญญิกพรรค

**ผลงานทางด้านการเมือง**
ในการทำงานด้านการเมือง ชินวรณ์ ได้ทำหน้าที่ต่างๆ เช่น- เป็นเลขานุการรัฐมนตรี 3 กระทรวง
** กระทรวงต่างประเทศ (สุรินทร์ พิศสุวรรณ)
** กระทรวงศึกษาธิการ (อาคม เอ่งฉ้วน)
** กระทรวงเกษตรและสหกรณ์ (อาคม เอ่งฉ้วน)- เป็นผู้อภิปรายไม่ไว้วางใจรัฐมนตรีในรัฐบาล ทักษิณ ชินวัตร 2 กระทรวง
** อภิปรายไม่ไว้วางใจรัฐมนตรีประจำสำนักนายกรัฐมนตรี (สมศักดิ์ เทพสุทิน)
** อภิปรายไม่ไว้วางใจรัฐมนตรีว่าการกระทรวงศึกษาธิการ (ปองพล อดิเรกสาร)
** อภิปรายไม่ไว้วางใจและยื่นถอดถอนรัฐมนตรีว่าการกระทรวงศึกษาธิการ (อดิศัย โพธารามิก)

**วิกฤตการณ์การเมืองไทย พ.ศ. 2556–2557 === 
ในวิกฤตการณ์การเมืองไทย พ.ศ. 2556–2557 ชินวรณ์ได้เข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) ถือเป็นแนวร่วมคนสำคัญคนหนึ่ง โดยเป็นผู้รับผิดชอบเวทีชุมนุมที่สวนลุมพินี และแยกศาลาแดง ร่วมกับนายวิทยา แก้วภราดัย แกนนำกปปส.ด้วย 
และหลังเหตุการณ์นี้ ชินวรณ์ก็ได้เข้าอุปสมบทที่วัดธารน้ำไหล จังหวัดสุราษฎร์ธานี เหมือนกับแกนนำและแนวร่วมคนอื่น ๆ

**เกียรติประวัติ**
ชินวรณ์ เคยได้รับรางวัล และมีผลงานดีเด่นในด้านต่างๆ เช่น - นักเรียนดีเด่น พ.ศ. 2515 สอบได้ที่ 1 ได้รับเกียรติบัตรสภานักเรียน- นักศึกษาดีเด่น พ.ศ. 2517 ได้รับเกียรติบัตรนักศึกษากิจกรรมดีเด่น- ครูผู้สอนดีเด่น พ.ศ. 2521 (ครูหลักสูตรใหม่ พ.ศ. 2521)- ผู้บริหารโรงเรียนดีเด่น พ.ศ. 2523 ของ สปช.- เหรียญทองสถาบันพัฒนาผู้บริหารการศึกษา กระทรวงศึกษาธิการ 2531- เครื่องหมาย "รักษาดินแดนยิ่งชีพ" กระทรวงมหาดไทย 2540- รับพระราชทานเหรียญทองคำผู้สนับสนุนกิจกรรมส่งเสริมพระพุทธศาสนา กระทรวงศึกษาธิการ 2540- เครื่องหมาย "เกษตราธิปัตย์" กระทรวงเกษตรและสหกรณ์ 2543- รางวัลศิษย์เก่าดีเด่นมหาวิทยาลัยทักษิณ ปี 2546 จากพลเอกเปรม ติณสูลานนท์ ประธานองคมนตรี และรัฐบุรุษ- รางวัลสมาชิกสภาผู้แทนราษฎร ผู้ปฏิบัติงานดีเด่นปี 2546, 2547 จาก อุทัย พิมพ์ใจชน ประธานรัฐสภา

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์ศูนย์ข้อมูลนักการเมือง ThaisWatch.com 

หมวดหมู่:นักการเมืองจากจังหวัดนครศรีธรรมราช
หมวดหมู่:นักเคลื่อนไหวชาวไทย
หมวดหมู่:บุคคลจากอำเภอบางขัน
หมวดหมู่:รัฐมนตรีว่าการกระทรวงศึกษาธิการไทย
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากโรงเรียนกัลยาณีศรีธรรมราช
หมวดหมู่:บุคคลจากมหาวิทยาลัยราชภัฏนครศรีธรรมราช
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะศึกษาศาสตร์ มหาวิทยาลัยทักษิณ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.